Държавен вестник, бр. 101, 2018 г., стр. 49

БРОЙ  101	
Д Ъ Р Ж А В Е Н  В Е С Т Н И К 	
СТР.  49  
Правило B-4
Смяна на баластните води (пребаластиране)
1. Кораб, извършващ смяна на баластни­
те си води в съответствие със стандарта на 
правило D-1, трябва:
	
.1	 когато е възможно, да извърши 
пребаластирането на разстояние не 
по-малко от 200 морски мили от 
най-близкия бряг при дълбочина най-
малко 200 метра съгласно Насоките, 
разработени от Организацията;
	
.2 	в случаите, когато корабът не може 
да извърши пребаластирането в съ­
ответствие с параграф 1.1, смяната 
на баластните води следва да се из­
вършва съгласно Насоките, указани 
в параграф 1.1, и колкото е възможно 
по-далеч от най-близкия бряг, но 
във всички случаи на разстояние 
не по-малко от 50 морски мили от 
най-близкия бряг при дълбочина 
най-малко 200 метра.
2. В морски зони, където разстоянието от 
най-близкия бряг или дълбочината на водата 
не съответстват на параметрите, указани в 
параграфи 1.1 и 1.2, пристанищната държа­
ва може да определи подходящи райони за 
пребаластиране, по целесъобразност след 
консултации със съседни или други държави, 
следвайки Насоките, указани в параграф 1.1.
3. Корабът не може да бъде принуждаван 
да се отклонява от предварително зададения 
му рейс, нито пък да бъде забавян, за целите 
на изпълнението на конкретно изискване на 
параграф 1.
4. От кораб, осъществяващ управление на 
баластните води чрез пребаластиране, не тряб­
ва да се изисква да отговаря на разпоредбите 
на параграфи 1 и 2, ако капитанът основателно 
прецени, че поради неблагоприятни атмосфер­
ни условия, конструктивни особености или 
напрежения в корабния корпус, повреда на 
оборудването или друго извънредно положение 
смяната на баластните води би застрашила 
безопасността или устойчивостта на кораба, 
екипажа или пътниците.
5. Когато кораб трябва да извърши преба­
ластиране съгласно изискванията на насто­
ящото правило, а такова не бъде извършено, 
причините за това се вписват в Дневника за 
баластните операции.
Правило B-5
Управление на седименти за кораби
1. Всички кораби трябва да отстраняват 
и изхвърлят седиментите от отсеците, пред­
назначени за приемане на баластни води в 
съответствие с разпоредбите на корабния план 
за управление на баластни води.
2. Корабите, описани в правила B-3.3 до 
B-3.5, следва да са проектирани и построени 
така, че, без да се компрометират (застраша­
ват) безопасността и експлоатационната ефек­
тивност, да се осигури свеждане до минимум 
приема и нежеланото задържане на седименти, 
улеснено отстраняване на седименти и без­
опасен достъп за отстраняване и вземане на 
проби от седимент, имайки предвид Насоките, 
разработени от Организацията. Корабите, 
описани в правило B-3.1, трябва, доколкото 
е практически възможно, да съответстват на 
настоящия параграф.
Правило B-6
Задължения на офицерите и екипажа
Корабните офицери и екипажът трябва да са 
запознати със задълженията си по прилагане 
на процедурите за управление на баластните 
води конкретно за кораба, на който служат, 
както и със задълженията си, произтичащи 
от корабния план за управление на баласт­
ните води.
Раздел С – Специални изисквания за 
определени райони
Правило С-1
Допълнителни мерки
1. Ако някоя от страните по Конвенцията 
самостоятелно или съвместно с други страни 
реши, че трябва да се вземат мерки в допъл­
нение към тези от раздел B, необходими за 
предотвратяване, намаляване или елимини­
ране на преноса на вредни водни организми 
и патогени чрез корабните баластни води и 
седименти, то тази страна или страни може, 
в съответствие с международното право, да 
изисква корабите да отговарят на определена 
специфична норма или изискване.
2. Преди въвеждането на норми или изис­
квания по параграф 1 всяка страна или страни 
следва да се консултира със съседните или с 
други държави, които могат да бъдат засегнати 
от тези норми или изисквания.
3. Страна или страни, която възнамерява 
да въведе допълнителни мерки в съответствие 
с параграф 1, трябва да:
	
.1	 вземе предвид Насоките, разработени 
от Организацията;
	
.2 	съобщи на Организацията намерение­
то си за въвеждане на допълнителна(и) 
мярка (мерки) най-малко 6 месеца 
преди датата, предвидена за прила­
гане на мярката (мерките), с изклю­
чение мерките при аварийни или 
епидемични ситуации; съобщението 
трябва да включва следната инфор­
мация:
	
.1 	 точните координати, където до­
пълнителната мярка (мерки) е 
(са) приложима(и);